Diari Oficial de la Generalitat Valenciana


Sumari del DOGV 6665, del 05-12-2011 (2011/12250)

Aprovació definitiva del modificat del projecte d'urbanització i retaxació de les càrregues d'urbanització del sector 6 Mas del Pi del Pla General d'Ordenació Urbana de Sant Joan de Moró.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6665

Data del DOGV
:   05-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12608


Data del document
:   23-11-2011

Organisme emissor
:   Ajuntament de Sant Joan de Moró

Tipus de document
:   Anunci

Descriptors 

:   * Sant Joan de Moró
    * administració local
    * pla d'urbanisme

Aprovació definitiva del modificat del projecte d'urbanització i retaxació de les càrregues d'urbanització del sector 6 Mas del Pi del Pla General d'Ordenació Urbana de Sant Joan de Moró. [2011/12658]  
Mitjançant aquest edicte s'informa que la Junta de Govern Local, en sessió celebrada el dia 6 d'octubre de 2011, ha adoptat l'acord que en la part dispositiva diu així:  
  
«Primer. Desestimar l'única al·legació efectuada, la presentada per l'entitat mercantil Cisa, 2011, SLU, pels motius expressats en els informes emesos per l'urbanitzador i per l'arquitecte municipal, els quals consten en la part expositiva d'aquest acord.  
  
Segon. Aprovar el modificat del projecte d'urbanització del sector 6 Mas del Pi, redactat pels arquitectes J. J. Garrido Balaguer i F. J. Sánchez Franco, d'Arquitectura y Urbanismo Singularq, SLP, presentat en aquest Ajuntament amb data 6 de juny de 2011.  
Tercer. Modificar les càrregues d'urbanització del programa d'actuació integrada del sector 6 Mas del Pi del PGOU de Sant Joan de Moró, aprovat per Acord plenari de data 17 de novembre de 2005, que s'incrementaran en la quantitat de 920.410,41 euros (IVA no inclòs), segons el desglossament que consta en l'informe emés per l'arquitecte municipal; resulta un import de les càrregues d'urbanització de 5.764.655,82 euros, quantitat a la qual s'ha d'afegir l'IVA, que ascendeix a 973.346,20 euros, per la qual cosa el cost total de les càrregues del programa queda fixat en 6.738.002,02 euros, IVA inclòs.  
Quart. Requerir l'agent urbanitzador perquè en el termini màxim de 15 dies presente en aquest Ajuntament la documentació següent:  
- Dos còpies, en paper i suport informàtic, del projecte del modificat del projecte d'urbanització del sector 6 del PGOU de Sant Joan de Moró aprovat.  
- Un compte de liquidació específica en què s'arreplegue la retaxació de les càrregues d'urbanització del programa, adaptades a les quotes fixades en el punt anterior.  
Cinqué. Avisar a l'agent urbanitzador que els requeriments de pagament als deutors de les quotes per a poder recaptar la seua retribució hauran de tindre el contingut mínim següent:  
- Subjecte passiu, NIF, domicili fiscal i número de parcel·la.  
- Import de la quota d'urbanització, desglossant els conceptes de costos que es repercutisquen que formen la base imposable i l'IVA corresponent.  
- Termini i lloc per a efectuar l'ingrés (segons l'article 163 de la LUV, un mes a partir de l'endemà de la notificació).  
  
- Indicar que podrà interposar les accions legals que considere oportunes i la possibilitat que l'urbanitzador utilitze el procediment de constrenyiment en cas d'impagament amb els recàrrecs i despeses corresponents.  
- La notificació s'acompanyarà de còpia de la certificació parcial de les obres corresponent i de l'acord de l'aprovació d'aquesta per part de l'Ajuntament.  
No es podrà efectuar el cobrament de les quotes d'urbanització als propietaris sense l'aprovació prèvia de les quotes per l'Ajuntament.  
  
Sisé. Publicar aquest acord en el Diari Oficial de la Comunitat Valenciana.  
Seté. Notificar aquest acord a l'agent urbanitzador i als interessats.»  
Cosa que es fa pública perquè en prengueu coneixement.  
  
Sant Joan de Moró, 23 de novembre de 2011.- L'alcalde: Vicente Pallarés Renau.